Creative Commons erkännande, icke-kommersiell 4.0
Yleinen Lounais- ja Etelä-Suomessa, Kaakkois- ja Itä-Suomessa Perämeren pohjukkan tasolle saakka. Melko harvinainen muualla maassa.
Kapealehtinen, mätästävä, monivuotinen ruoho.
Tyvitupet ovat vaaleanruskeat. Lehdet ovat ruodittomat, tupelliset ja usein lähes varren mittaiset. Lehtilapa on 2,5–6 mm leveä, litteä, mutta teräväselkäinen ja kellanvihreä. Kukinnon alimman tähkän tukilehti on kukintoa paljon pitempi, lehtimäinen ja ulospäin siirottava.
Kukinto on monitähkäinen, emi- ja hedekukat eri tähkissä (erilaistähkäinen). Hedetähkiä on 1, emitähkiä 2–4, hedetähkä on kukinnon latvassa, emitähkät sen alapuolella. Hedetähkä on perätön, jopa 15 mm pitkä, emitähkät ovat 10–15 mm pitkiä, melkein pallomaisia, ylimmät lähekkäin, alin erillään. Hedekukka on kolmiheteinen, emikukka kolmiluottinen, pullakon ympäröimä. Tähkäsuomut ovat kellanruskeita, keskisuoni kellanvihreä, kapealti kalvolaitaisia. Pullakot ovat 4–7 mm pitkiä, siirottavia, munanmuotoisia, selväsuonisia, kypsinä keltaisia ja jyrkästi suuodaksi kapenevia, suuota on 1,5–2,5 mm pitkä, käyrä ja lovikärkinen.
Hedelmä on pullakon sisällä kypsyvä pähkylä.
Lettomaisilla soilla, rehevissä korvissa, kosteilla niityillä, rannoilla, lähteiköillä ja ojissa.
Keltasara risteytyy toisinaan Ahvenanmaalla hostinsaran (C. hostiana) ja melko yleisesti hernesaran (C. viridula) kanssa.
Pinkka inlärningsmiljö: Exkursion till Åland - Nåtö, Västerskog, granurskog
Pinkka oppimisympäristö: Metsäkasvien peruslajintuntemus - Koppisiemeniset
Pinkka oppimisympäristö: Metsälajintuntemus - Koppisiemeniset, 1-sirkkaiset, Cyperaceae
Pinkka oppimisympäristö: BIO-514 Pohjois-Suomen putkilokasvit - Carex-Chrysosplenium
Pinkka oppimisympäristö: BIO-515 Etelä-Suomen putkilokasvit - Cakile-Carex
Pinkka oppimisympäristö: BIO-513 Syventävä putkilokasvituntemus - Cakile-Circaea
Pinkka oppimisympäristö: BIO-503 Suomen kasvisto ja kasvillisuus - Suot: letot
Pinkka oppimisympäristö: ENV-413 Vesieliöiden lajintunnistus - Heinä-, sara- ja vihviläkasvit